**ПРОТОКОЛ №21**

**ОТ ИЗВЪНРЕДНО ЗАСЕДАНИЕ НА ОБЩОТО СЪБРАНИЕ НА АСОЦИАЦИЯ ПО ВIК НА ОБОСОБЕНАТА ТЕРИТОРИЯ, ОБСЛУЖВАНА ОТ „ВОДОСНАБДЯВАНЕ И КАНАЛИЗАЦИЯ “ ЕООД – ХАСКОВО**

Днес, 03.09.2020 г. (четвъртък), в сградата на Областна администрация Хасково с адрес: гр. Хасково, пл. „Свобода“ №5 от 11 ч. се проведе извънредно заседание на Общото събрание на членовете на Асоциация по водоснабдяване и канализация на обособената територия, обслужвана от „Водоснабдяване и канализация “ ЕООД – Хасково със следното съотношение на гласовете в съответствие с изискванията на чл.198в, ал.8 от ЗВ и чл.8, ал.2 от ПОДАВиК:

|  |  |
| --- | --- |
| **Представител на държава /община** | **Процентно съотношение на гласовете в АВиК - Хасково** |
| Държавата | 35 % |
| Община Хасково | 24.85% |
| Община Ивайловград | 1.70 % |
| Община Любимец | 2.70% |
| Община Маджарово | 0.44 % |
| Община Минерални бани | 1.56 % |
| Община Свиленград | 6.07 % |
| Община Симеоновград | 2.31 % |
| Община Харманли | 6.58% |
| Община Стамболово | 1.57 % |
| Община Димитровград | 14.14% |
| Община Тополовград | 3.08% |

Съгласно чл. 12, ал. 2 и ал. 3 от Правилника за организацията и дейността на асоциациите по ВиК присъстващите с право на глас се регистрираха в подготвения за целта списък.

В списъка подписи положиха:

1. За Държавата – Стефка Здравкова - Областен управител на област Хасково и Председател на Асоциация по ВиК – Хасково, съгласно Решение № РД-02-14-722/27.08.2020 г. на Министъра на регионалното развитие и благоустройството и Пълномощно № 15-00-55/17.08.2020 г. от Министъра на околната среда и водите.

2. За Община Димитровград – Гергана Кръстева – председател на Общински съвет Димитровград – представител съгласно Решение № 273/30.07.2020 г.

3. За Община Ивайловград – Светла Моллова – зам.-кмет, представител съгласно Решение № 86/02.09.2020 г.

4. За Община Стамболово – Аднан Йълдъз – кмет, съгласно Решение №79/29.07.2020 г.

5. За Община Хасково – Станислав Дечев – кмет, съгласно Решение № 163/28.08.2020 г.

6. За Община Свиленград - инж. Иванка Димитрова – Директор „Дирекция ОСЕ“- представител съгласно Решение №274/25.08.2020 г..

7. За Община Тополовград – инж. Хараламби Мочев – зам. кмет – съгласно Решение №108/11.08.2020 г.

8. За община Харманли – г-жа Мария Киркова – кмет – съгласно Решение №192/29.07.2020 г.

Присъстващите с право на глас представиха решенията на общинските съвети за позиция и мандат.

На заседанието не присъстваха представители на общините Любимец, Маджарово, Минерални бани, Симеоновград.

На заседанието присъства г-н Тодор Марков – управител на „Водоснабдяване и канализация “ ЕООД Хасково.

За преброител на кворума и гласовете, съгласно чл. 12, ал. 8 от ПОДАВИК, беше определена инж Таня Димитрова – ВиК инженер в АВиК – Хасково. За протоколист съобразно чл. 15, ал.1 от ПОДАВИК беше определен Антон Вълчев – гл. секретар в АВиК Хасково.

Изпълнено бе изискването на чл. 198в, ал. 7 от Закона за водите за кворум за провеждане на заседанието (присъствие на членове на асоциацията, които притежават не по-малко от две трети от всички гласове). При присъствие на членове, притежаващи 92.99 % от гласовете, **з**аседанието се проведе при следния

**ДНЕВЕН РЕД :**

1. Приемане на решение, съгласно чл. 198в, ал. 4, т. 2 от Закона за водите във вр. с чл. 18.7, б. „а“ от „Договора“ за сключване на Допълнително споразумение № 2 към Договор за стопанисване, поддържане и експлоатация на В и К системите и съоръженията и предоставяне на водоснабдителни и канализационни услуги /Договора/, сключен на 14.04.2016 г между страните: Асоциация по В и К на обособената територия, обслужвана от „Водоснабдяване и канализация” ЕООД гр. Хасково и оператора „Водоснабдяване и канализация” ЕООД - гр. Хасково и упълномощаване на председателя на Асоциация по В и К – Хасково да го подпише от името на асоциацията;

2. Други

Съгласно чл. 10, ал. 5 и ал. 6 от Правилника за организацията и дейността на асоциациите по водоснабдяване и канализация до членовете на АВиК бяха предварително изпратени писмените материали, свързани с дневния ред, както и предложенията за решения по точките от дневния ред както следва:

**По т. 1 – Предложение за Решение:**

На основание чл. 198в, ал.4, т.2 от Закона за водите във вр. с чл. 18.7, б. „а“ от Договора, Общото събрание на Асоциация по водоснабдяване и канализация на обособената територия, обслужвана от „Водоснабдяване и канализация” ЕООД – Хасково, приема решение за сключване на Допълнително споразумение № 2 към Договор за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги /Договора/, сключен на 14.04.2016 г между страните: Асоциация по В и К на обособената територия, обслужвана от „Водоснабдяване и канализация” ЕООД гр. Хасково и оператора „Водоснабдяване и канализация” ЕООД - гр. Хасково и упълномощава на председателя на Асоциация по В и К – Хасково да го подпише от името на асоциацията;

**По т. 2 -** С Пълномощно №15-00-55/17.08.2020 г. от Министъра на околната среда и водите постъпи и предложение от страна на МОСВ за обсъждане на изпълнението на задълженията, произтичащи от Директивата за пречистването на градските отпадъчни води от страна на членовете на асоциацията и на ВиК - оператора.

Председателят информира присъстващите за получените Пълномощно №15-00-55/17.08.2020 г. от Министъра на околната среда и водите и Решение на министъра на регионалното развитие и благоустройството № РД – 02-14-722/27.08.2020 г., съдържащи мандата и положителната позиция на държава по т.1 от дневния ред на заседанието.

**По т. 1 от Дневния ред:**

Г-жа Здравкова: Уважаеми колеги, необходимостта от решение за допълнение на чл. 12.3 от Допълнително споразумение № 1 към Договор от 14.04.2016 година възникна след постъпилите две предложения от страна на МРРБ за преминаване дейността на „ВиК“ ООД Димитровград към „ВиК“ – Хасково. От министерството бяха посочени два варианта – единият за отдаване под наем на активите необхомими за дейността на хасковското ВиК - дружество и вторият на прехвърляне на предприятието „ВиК“ Димитровград съобразно чл. 15 от Търговския закон. В крайна сметка от страна на дружествата, МРРБ и община Димитровград беше избран вторият вариант. Тъй като в предишното допълнително споразумение №1 беше предвидено само преобразуване на двете търговски дружества „ВиК“ ООД Димитровград и „ВиК“ ЕООД Хасково /на практика вливане/, се наложи в същия член /12.3/ да се допълни и възможността за прехвърляне на предприятието /“ВиК“ ООД – Димитровград/ по чл. 15 от Търговския закон.

В тази връзка, моля преброителя на гласовете да представи позицията на общинските съвети по т.1.

**ЗА: 92,99%**

**ПРОТИВ: няма**

**ВЪЗДЪРЖАЛ СЕ: няма**

Така Общото събрание взе следното:

**Решение**

На основание чл. 198в, ал.4, т.2 от Закона за водите във вр. с чл. 18.7, б. „а“ от Договора, Общото събрание на Асоциация по водоснабдяване и канализация на обособената територия, обслужвана от „Водоснабдяване и канализация” ЕООД – Хасково, приема решение за сключване на Допълнително споразумение № 2 към Договор за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги /Договора/, сключен на 14.04.2016 г между страните: Асоциация по В и К на обособената територия, обслужвана от „Водоснабдяване и канализация” ЕООД гр. Хасково и оператора „Водоснабдяване и канализация” ЕООД - гр. Хасково и упълномощава на председателя на Асоциация по В и К – Хасково да го подпише от името на асоциацията

Решението беше прието единодушно.

**По т. 2 от Дневния ред:**

Колеги във връзка с точка втора, с полученото от МОСВ пълномощно постъпи и предложение за обсъждане на начина изпълнение на задълженията на Асоциация по ВиК, в частност на кметовете на общини и ВиК оператора по Директивата за пречистване на градските отпадъчни води за агломерациите от 2000 до 10000 е.ж. и заложените мерки в ПУРБ в Източнобеломорски район за периода 2016-2021 г., след което да бъде представена информация до МОСВ проектна готовност и предвиден ли е срок за изпълнение на:

* Задълженията, произтичащи от Директивата за пречистване на отпадъчни води от населените места за агломерации с над 2000 е.ж. в обособената територия;
* Заложените мерки в ПУРБ за периода 2016-2021 г., свързани с изграждане, реконструкция или модернизация на канализационната система, вкл. ГПСОВ, определени за конкретните агломерации с над 2000 е.ж., обслужвани от „Водоснабдяване и канализация” ЕООД - Хасково.

В тази връзка своевременно беше изпратено писмо до всички общини, за да бъдат информирани кметовете за предложението на МОСВ, като също след заседанието ще изпратим искане за предоставяне на въпросната информация, която след като се обобщи ще бъде изпратена до МРРБ и впоследствие до МОСВ.

В тази връзка кметовете на общини изразиха желание за изпращане на писмени отговори от страна на общините, с оглед кратния срок, в който е трябвало да бъде събрана необходимата информация.

Поради изчерпване на дневния ред заседанието беше закрито.

Неразделна част от протокола е „Списък на присъстващите с право на глас“. Съгласно чл. 15 ал. 5 екземпляр от Протокола, подписан от лицата по чл.15 ал. 2 , се изпраща на общинските съвети на общините – членове на асоциацията, министъра на регионалното развитие и благоустройството и министъра на околната среда и водите.

Председател на Асоциация по ВиК – Хасково: Стефка Здравкова ..........П............

Протоколист: Антон Вълчев – Гл. секретар АВиК Хасково ..........П............

Преброител на кворума и гласовете: инж. Таня Димитрова - ВиК инженер АВиК Хасково ..........П............